tomron87/hebrew-wikipedia-sentences-corpus huggingface dataset:
בשלב זה הכלב מסנן את הריחות באמצעות חוש הריח המפותח שבאפו ובאופן טבעי הוא מבדיל בין ריח שמקורו נייח (הנפגע) ובין ריח שמקורו נייד של צוותי החיפוש והאזרחים שבשטח החיפוש.
הכלב אינו צריך לראות את הנפגע, גם אם הוא מוסווה או שהחיפוש נערך בלילה.
יכולותיו של הכלב אינן נפגעות מהתנאים הסובבים אותו.
מיד לאחר שהכלב גילה את נתיב הריח, הוא מוביל את הנוהג בו עד למקור הריח, מתיישב לידו ונובח.
בעת אירוע בו יש צורך להפעיל את כלבי החיפוש וההצלה, מביאים אותם לשטחי החיפוש ומשוחררים אותם לפי תאי שטח.
הכלבים מאתרים את נתיבי הריח תוך כדי שהם רצים וסורקים את תא השטח לרוחבו ולאורכו.
הכלבים מסוגלים לשלול או לאתר קיומו של הנפגע בתא שטח בגודל של 500X500 מטרים בתוך 5 דקות בלבד, גם כשמדובר בשטח קוצים וסלעים, הריסות מבנים, מערות, מפולות שלגים ועוד.
מקומות שאדם הסורק אותם רגלי אינו יכול לעבור בהם.
כלבים המאולפים למציאת גופות או חלקי גופות, בין אם קבורים, מוסתרים או שקועים, מכונים "כלבי גופות".
בקרואטיה השתמשו בכלבים כאלה כדי למצוא אתרי קבורה בני כמעט 3000 שנה.
שוטרים, חוקרי מוות, ואנתרופולוגים, עובדים בשיתוף פעולה הדוק עם כלבי גופות והמובילים שלהם.
כלבים המועסקים בחילוץ מאגמים וימים מכונים "כלבי מים" למשימות מסוג זה מאלפים בדרך כלל כלבים מגזע לנדסיר , אך גזעים רבים אחרים מתאימים גם הם למשימות אלה.
הכלבים שוחים אל הנפגע עם רתמה מיוחדת ומציעים את עזרתם, לאחר מכן הנפגע יכול לאחוז ברתמה ולתת לעצמו להימשך על ידי הכלב.
אם הקורבן מחוסר הכרה, הכלב יתפוס את זרועו או ידו של האדם וימשוך אותם אל החוף.
ישנם כלבים המאולפים לחיפוש בהריסות (מכונים גם כלבי הריסות).
זו משימה מהקשות ביותר לכלבי חילוץ; כלב הריסות חייב לסנן ריחות אנושיים ממגוון ריחות אחרים ולאתר קורבנות שעלולים להיקבר מתחת להריסות ופסולת בניין; הכלב מציין את הגילוי שלו על ידי נביחות או גירוד.
על מנת למנוע טעויות, מבצעים חיפוש חוזר עם כלב שני במידת האפשר.
פעולות באזורי אסון דורשות מהכלבים רמת משמעת וחוסן גבוהים ביותר הן מהכלב והן מהמטפל.
ניתן לחלץ אנשים שנקברו מתחת לשלג, במפולת שלגים, על ידי צוותי כלבי חיפוש והצלה.
במשימות מסוג זה נעשה שימוש בכלבים מגזע סן ברנרד המסוגלים להריח בני אדם הקבורים בעומק של 5 מטרים מתחת לשלג.
למרות ההתקדמות הטכנית שחלה בשימוש במכשירים כגון: B.
LVS או RECCO, ישנם עדיין מקרים שבהם השימוש בכלבים הוא עדיף, או אף האפשרות היחידה (למשל כאשר אין אפשרות להסתכן ולהכניס אדם לשטח).
הסוג זה של עבודת חיפוש גוזל זמן רב ומלחיץ הן עבור הכלב והן עבור המטפל.
למדינות בעולם, ערים ואזורים רבים ישנם ארגוני חיפוש והצלה המשתמשים בצוותי כלבים שיכולים להתגייס בשעת חירום או אסון.
להלן כמה ארגונים בישראל ובעולם.
יחידת החילוץ וההצלה הארצית של פיקוד העורף (יחצ"א).
יחידת החילוץ וההצלה של זק"א.
International Rescue Dog Organization (IRO) הוא ארגון הגג העולמי לאילוף ובדיקות של עבודת כלבי חיפוש והצלה.
IRO משתפת פעולה עם ארגוני חיפוש וההצלה הבינלאומיים והאו"ם לתיאום משימות סיוע באסונות ברחבי העולם.
כלב מעורב או בין כלאיים הוא כלב שאינו שייך לגזע אחד מוכר רשמית.
תחת מושג זה כלולים כלבים שהם תוצאה של רבייה או הכלאה מכוונת או רבייה מקרית בין גזעי כלבים גזעיים.
המונח "כלב מעורב" מועדף על המושג "כלב תערובת".
לרוב הכלבים המעורבים אין אבות גזעים ידועים.
למרות שכלבים מעורבים נתפסים כבעלי ערך מסחרי פחות מכלבים גזעיים, הם נחשבים כפחות רגישים לבעיות בריאות גנטיות, הקשורות לזיווג בין הורים קרובים (בהתבסס על תאוריית און כלאיים), יש שמעדיפים אותם על פני כלבים גזעיים.
ישנן הערכות המציינות את השכיחות של כלבי תערובת בכמות של 150 מיליון פרטים ברחבי העולם.
כלבים גזעיים נוצרו מגזע אקראי, לרוב באופן מלאכותי על ידי בני האדם, תוך גידול סלקטיבי במטרה לשפר את המאפיינים הפיזיים, ההתנהגותיים או הטמפרמנטיים הרצויים, שלהם.
כלבים שאינם גזעיים אינם בהכרח תערובת של גזעים מוגדרים כאלה.
לכן, בקרב כמה מומחים ומעריצים של כלבים כאלה, המונח כלב מעורב היא עדיין המונח המועדף.
שלא כמו כלבים מעורבים, כלבים גזעים הם לרוב תוצר של ברירה מלאכותית – שנוצרה בכוונה על ידי בני אדם, בעוד שהמונח כלבי תערובת מתייחס ספציפית לכלבים שהתפתחו כתוצאה מברירה טבעית, ללא התערבות מתוכננת של בני אדם.
התיאוריה של און כלאיים מציעה שכקבוצה, כלבים ממוצא מגוון יהיו בדרך כלל בריאים יותר מעמיתיהם הגזעיים.
כלבים גזעיים, גודלו בדגש על כלבים בעלי מראה דומה מאוד לאורך מספר דורות הנושאים גנים דומים, שחלקם מזיקים.
אם אוכלוסיית ההורים מייסדי הגזע הייתה קטנה, אזי המגוון הגנטי של אותו גזע מסוים עשוי להיות קטן למשך זמן רב.
כשבני אדם בחרו כלבים מסוימים לגזעים חדשים, הם בודדו באופן מלאכותי את קבוצת הכלבים שנשאו את קבוצת הגנים הייחודית וגורמו לכמה שיותר עותקים של הגן המיוחד מלהתרחש אחרת מאשר בטבע.
אוכלוסיית הכלבים הגזעיים בתחילה שברירית יותר בגלל היעדר מגוון גנטי.
אם גזע הכלבים פופולרי, והקו נמשך, לאורך מאות שנים הגיוון גדל עקב מוטציות והתרבות מדי פעם.
זו הסיבה שחלק מהגזעים הישנים מאוד יציבים.
בעיה אחרת היא כאשר תכונות מסוימות שנמצאו בתקן הגזע קשורות להפרעות גנטיות.
הכוח הסלקטיבי המלאכותי מעדיף את שכפול ההפרעה הגנטית מכיוון שהוא מגיע עם תכונה פיזית רצויה.
הבריאות הגנטית של כלבי כלאיים נוטה להיות גבוהה יותר.
תכונות בריאות אבדו בקווי כלבים גזעיים רבים מכיוון שמגדלים רבים של כלבי ראווה מתעניינים יותר במבנה, התכונות הפיזיות של הכלבים ביחס לתקן הגזע, מאשר בבריאות ובמזג העבודה שלשמו הכלב גדל במקור.
מספר מחקרים הראו שלכלבים מעורבים יש יתרון בריאותי על פני כלבים גזעיים.
מחקר גרמני מגלה שכלבים מעורבים נדרשים פחות ימי טיפול וטרינרי".
מחקרים בשוודיה מצאו ש"כלבים מעורבים מועדים פחות למחלות מאשר כלבים גזעיים" וכאשר מתייחסים לשיעורי התמותה, הכלבים המעורבים היו באופן עקבי בקטגוריית הסיכון הנמוך".
נתונים מדנמרק מצביעים על כך שלגזעים מעורבים יש אורך חיים טוב יותר בממוצע בהשוואה לכלבים גזעיים.
מחקר בריטי הראה תוצאות דומות, אבל כמה גזעים (בעיקר ג'ק ראסל טרייר, פודל מיניאטורי וויפט) חיו יותר מגזעים מעורבים.
במחקר אחד, בארצות הברית המתייחס לאורך חיי כלבי המחמד, נמצא שקיימת השפעת הגזע על אריכות החיים של כלב המחמד.
בכל קטגוריית משקל גוף, הגיל החציוני במוות היה נמוך יותר עבור כלבים גזעיים בהשוואה לכלבים מעורבים.
הגיל החציוני במוות היה 8.5 שנים עבור כל הכלבים המעורבים, ו-6.7 שנים עבור כל הכלבים הגזעיים הטהורים.
בשנת 2013, מחקר מצא שגזעים מעורבים חיים בממוצע 1.2 שנים יותר מגזעים גזעיים, ושעלייה במשקל הגוף הייתה בקורלציה שלילית עם אריכות ימים (כלומר ככל שהכלב כבד יותר, כך אורך חייו קצר יותר).
מחקר נוסף שפורסם בשנת 2019 אישר את ההבדל של 1.2 שנים בתוחלת החיים של כלבים מעורבים.
מחקרים שנעשו בתחום הבריאות מראים כי כלבים מעורבים בממוצע הם גם בריאים יותר וגם אורך חייהם רב יותר ביחס לכלבים הגזעיים.
הסיבה לכך היא ששיטות הגידול המקובלות כיום בקהילת מגדלי הכלבים המשפחתיים מביאות להפחתה במגוון המאפיינים הפיזיים המובילים לבעיות בריאותיות.
ניתן לחלק את הכלבים המעורבים באופן גס לסוגים:
תערובות המציגות מאפיינים של שני גזעים או יותר.
לתערובת שכזו עשויים להיות אבות קדמונים גזעיים, או עשויה לבוא משורה ארוכה של גזעים מעורבים.
כלבים אלו מזוהים בדרך כלל לפי הגזע שהם הכי דומים להם, כמו "קולי-רועה", גם אם מוצאם אינו ידוע.
כלב הבית הגנרי, או "Canis lupus familiaris" הפראי, שבו התרחשה רבייה לא סלקטיבית במשך דורות רבים.
המונח התייחס במקור לכלבי הבר של הודו, אך כעת מתייחס לכלבים השייכים לאוכלוסיית כלבי פרא וצאצאיהם.
כלב כנעני הוא דוגמה לגזע מוכר ממוצא פרא.
כלבים ממוצע פרא נוטים להיות בעלי צבע בין צבע צהוב לחום בהיר ובגובה ומשקל בנונים.
הם עשויים לייצג את המראה של האב הקדמון של הכלב המודרני.
ניתוח DNA הראה שלכלבי פרא יש מאגר גנים עתיק יותר מאשר לגזעים המודרניים.
גזעים פונקציונליים, שהם כלבים מגזעים, שאבותיהם אינם גזעיים, אלא נבחרו על פי ביצועיהם במשימות מסוימות.
דוגמאות לכך הן תערובות האסקי אלסקה, יורוהאונד ופוינטר/גרייהאונד המכונה Greysters, שמתחרים במרוצי סקי ומגררה, במיוחד באירופה.
מדי פעם, גזע פונקציונלי כמו זה הופך להיות מקובל כגזע עם הזמן.
כלבים גזעיים ידועים בשמות גזעים שניתנו לקבוצות של כלבים הדומים ברוב המאפיינים ובעלי מוצא מתועד אמין.
מאידך, בעלים ומגדלים רבים של כלבים מעורבים החלו לזהות אותם בשמות שנבנו מחלקי שמות הגזע של ההורים הגזעיים שלהם.
לדוגמה, הכלאה בין פקינז לפודל נקראת Pekeapoo או הכלאה בין פודל סטנדרטי לגולדן רטריבר נקראת גולדנדודל , והכלאה בין תחש לקורגי ולשי נקראת דורגי .
עד תחילת שנות ה-80 של המאה העשרים, כלבים מעורבים לא נכללו בתחרויות אילוף כלבים, תחרויות ספורט כלבים ואחרות.
עם זאת, החל מהרישום האמריקאי של גזעים מעורבים (AMBOR) ומועדוני הכלבים המעורבים של אמריקה (MBDCA), נוצרו מקומות בהם כלבים מעורבים יכלו להתחרות, בכל ענפי ספורט הכלבים.
מכל מקום, גזעים מעורבים הוכיחו את ערכם בענפי ספורט רבים כגון זריזות, כדור ואחרים.
בתערוכות כלבים , שבהן מוערך מבנה הכלבים הגזעיים לתקן הגזע , כלבים מעורבים אינם יכולים להתחרות.
כי כלבים מעורבים קשה לסווג על פי קווי גזע מסוים, למעט אולי גובה.
בכלבים המעורבים, קיימת שונות בתכונות פיזיות כגון פרווה, מבנה השלד, הליכה, סט אוזניים, צורת עיניים וצבע.
כאשר תקני מבנה מיושמים על כלבים מעורבים, התקנים הם בדרך כלל תכונות כלליות של בריאות, תקינות, סימטריה ואישיות.
כלב טיפולי הוא כלב הפועל במסגרת של ליווי ותמיכה ריגשית, והוא כלב שעבר אימון ואילוף מקצועיים בתחום זה.
ההכשרה והאימון של כלבים טיפוליים נעשית כדי שהם יהוו מקור תמיכה וחיבה לאנשים המתמודדים עם מצבים שונים, לעיתים קרובות במסגרות כמו בתי חולים, בתי אבות, בתים סיעודיים, בתי ספר, ספריות, הוספיסים או אזורים מוכי אסון.
בניגוד לכלבי סיוע, המאומנים לסייע למטופלים ספציפיים בצרכים פיזיים יומיומיים, כלבים טיפוליים מאומנים לקיים אינטראקציה עם כל מיני סוגים של אנשים, ולא רק עם המטפלים שלהם.
בישראל ישנו מערך ארצי לכלבנות רפואית הנקרא "לגעת בנפש".
במסגרת המערך הכלבניות הן אחיות מוסמכות שמלוות מטופלים בעזרת הכלב הפרטי שלהן.
הכלבים מסייעים לחולים במרכז הרפואי רבין (בית החולים בלינסון) ובמקומות נוספים בארץ.
במהלך המאות האחרונות, כלבים שימשו ככלי טיפולי על ידי אנשי מקצוע רפואיים מתחומים שונים.
בסוף המאה ה-18 האחות הבריטית פלורנס נייטינגייל הבחינה שחיות מחמד קטנות מסייעות בהפחתת חרדה ובשיפור התאוששות אצל ילדים ומבוגרים המאושפזים במוסדות פסיכיאטריים.
בשנות ה-30 של המאה ה-20 הפסיכולוג והנוירולוג זיגמונד פרויד החל להשתמש בכלב המחמד הפרטי שלו כדי לשפר את התקשורת עם מטופלים פסיכיאטריים שלו.
בשנת 1976 הקימה איליין סמית את ארגון כלבי הטיפול הראשון לאחר שהבחינה בהשפעות חיוביות של כלבים על חולים המאושפזים בבתי-חולים במסגרת עבודתה כאחות.
לדברי בריאן הייר, מנהל מרכז הקוגניציה הכלבית באוניברסיטת דיוק, מקור הקשר בין אנשים לכלבים הוא עתיק יומין.
כלבים נמשכים לאנשים מאז שצורת ההתיישבות השתנתה והתפתחה, ובני האדם החלו להתאסף במקומות יישוב מרוכזים.
כלבים הם המין היחיד שאינו מראה פחד מזרים.
לדברי הייר כלבים הם קסנופיליים (אוהבי זרים).
למרות שכלב אינו חושב בהתאם לשפה כלשהי, לעיתים קרובות אנשים חשים אינטואיטיבית שכלבים הם מבינים ותקשורתיים.
זה בונה תחושה של אינטימיות, ותחושת ביטחון אצל אנשים.
כלבים גם יכולים לסייע לאנשים ששרויים באבל, ועלולים לחשוש מתקשורת עם אדם אחר מחשש שיפגעו בהם או יהיו לא נאמנים כלפיהם.
חיות מחמד מהוות תוספת טיפולית מאחר שהן מאפשרות תחושות של ביטחון וקבלה אצל אנשים.
כלבים המיועדים לשמש בתפקיד כלב טיפולי והוסמכו לכך, צריכים להיות רגועים וחברתיים עם זרים.
הם צריכים גם להסתגל במהירות ובקלות יחסית לרעשים חזקים ולתנועות מהירות.
יש צעדים מסוימים הדרושים כדי שכלב יקבל הסמכה על ידי ארגון מקצועי, כמו למשל The Alliance of Therapy Dogs.
ההתנהגות של הכלבים המועמדים נבדקת במצבים שונים, בין היתר היכולת ללכת קשורים ברצועה שאינה מהודקת וארוכה, לא לקפוץ על עוברים ושבים ועוד.
הדרישות המדויקות למועמדות לתפקיד משתנות בהתאם לצורכי הארגון.
חלק מהארגונים מציעים שיעורים ואימונים שמחזקים את יכולות ההתמקדות של הכלבים ומסייעים בהכנת הכלבים ובעליהם לתחום הטיפולי.למרות שכלבי טיפול יכולים להיות מכל מיני גזעים ובכל מיני גדלים, הגזעים הנפוצים בתחום כוללים את הגולדן רטריבר, ברנר זננהונד ולברדור רטריבר.
גם כלבים מגזע קאבליר קינג צ'ארלס ספנייל נחשבים לכלבי טיפול טבעיים מכיוון שהם גודלו להיות כלבים חברתיים שמלווים אנשים והם אוהבים להכיר אנשים חדשים כולל ילדים, עדינים מאוד, ולהוטים לשבת בחיק אנשים לפרקי זמן ממושכים, ומבחינת גודלם הם מותאמים לכך.
לכלבים טיפוליים יתרונות רבים לאנשים ולמטופלים, בין היתר הם מסייעים להשתתף בפעילויות גופניות שונות ועוזרים לעודד מטופלים למטרות קוגניטיביות, חברתיות ותקשורתיות שונות.
כלבי טיפול הם בדרך כלל לא כלבי סיוע או כלבי שירות, אבל יכולים לעיתים לשמש גם ככאלו.
ישנם ארגונים המספקים הערכה ורישום עבור כלבים טיפוליים.
במסגרת תהליכי הסינון ווידוא ההתאמה של הכלב לתפקיד, נעשות בדיקות שונות, בין היתר מוודאים שהכלב:
מסוגל להתמודד עם רעשים חזקים, משונים או פתאומיים ועם הליכה על גבי משטחים מסוגים שונים כולל קרקע לא מוכרת בנוחות.
אינו נבהל מאנשים עם מקל הליכה, כיסאות גלגלים או סגנונות יוצאי דופן של הליכה או תנועה
מסתדר היטב עם ילדים וקשישים, ועוד
כלבי שירות מבצעים משימות מסוגים שונים ומגוונים עבור אנשים עם מוגבלות ובדרך כלל יש להם זכות חוקית ללוות את בעליהם ברוב התחומים.
כלב ביקור טיפולי כלבים אלו הם בדרך כלל חיות מחמד ביתיות; הבעלים והמאמנים של כלבים אלו ייקחו את חיות המחמד שלהם איתם לבקר אנשים המאושפזים בבתי חולים, בתי אבות או מתקני שיקום.
כלבים אלו משמשים לשיפור בריאותם הנפשית של החולים באמצעות סוציאליזציה ועידוד.
כלבי טיפול בעזרת בעלי חיים (AAT): כלבים שנכללים בקטגוריה זו אמורים לספק סיוע למטופלים בהגעה למטרות שונות בתהליכי החלמה.
הם פועלים כדי לעזור למטופלים להשיג מיומנויות מוטוריות, שימוש בגפיים ותיאום עין-יד.
הם עושים זאת על ידי הדרכה של מטופלים בפעילויות ומשחקים מסוימים כדי לעזור להם לתרגל את המיומנויות הללו.
כלבים אלו יהיו בדרך כלל במתקני שיקום.
כלב טיפולי במתקן רפואי: כלבים אלו עובדים בדרך כלל בבתי אבות יחד עם המטפלים שלהם.
הם גרים במקום ומסייעים לחולים עם מחלת אלצהיימר ומחלות קוגניטיביות ונפשיות אחרות.
כלב טיפול במצבי אבלות (ידוע גם בתור כלב תמיכה רגשית, או כלב נחמה): מסייע לאנשים להתגבר על אבל ובשנים האחרונות חלה עלייה במספר כלבים אלו למרות שתאוריית הטיפול בעזרת בעלי חיים קיימת מאז מלחמת העולם השנייה.
ניתן למצוא כלבים לטיפול באבל במקומות כמו בתי לוויות, בתי חולים, בתי אבות, בתי ספר והוספיסים.
גזעי כלבים פופולריים המשמשים ככלבי טיפול כוללים את כלב המים הפורטוגזי, ברנר זננהונד, סן ברנרד וגולדן רטריבר.
בניגוד לכלבי שירות המסייעים לאנשים מוגבלים במשימות פיזיות, כלבים אלו אינם מאומנים במשימות מיומנות, אלא משמשים כבני לוויה קבועים עם חוש לזיהוי מצבי דיכאון.
דווח כי טיפול בעזרת בעלי חיים מסייע בשיפור מצבים פסיכולוגיים שונים כמו למשל חרדה, דיכאון, וגם מסייע בטיפוח של כישורים חברתיים ושיפור במצבי הרוח של המטופלים.
תוצאות מחקרים הראו שבעלי חיים יכולים להציע הקלה ולהעניק שלווה לטווח גילאים רחב של אנשים הסובלים מבעיות רגשיות שונות.
מנהל בית ספר דיווח על תלמידים שרצים בשעת מצוקה אל הכלב הבית-ספרי במקום אל היועץ החינוכי.
במהלך מחקר שבדק שיתוף של ילדים במצבי פחד או רצון לשמור סודות, נמצא כי ילדים נטו למצוא נחמה לעיתים קרובות יותר בבעלי החיים שלהם (ברוב המקרים הכלבים) מאשר במבוגרים במשפחה.
נוכחות של כלבים בפגישות טיפוליות הצביעה על שינוי חיובי בהסתכלות של מטופלים על בעיות והגבירה את הנכונות של המטופלים לשיתוף ברמות גבוהות יותר של המטפל.
ליטוף של בעל חיים במהלך טיפול נפשי יכול גם להרגיע את המטופל.
נוכחות חיית המחמד היא יתרון מאחר שהמטפל עצמו מחויב לשמור על מקצועיות ולכן אינו יכול להציע תמיכה וניחום פיזי למטופלים שלו.
יתרונות פסיכולוגיים במסגרת בית הספר
אוניברסיטת קונטיקט משתמשת בכלבי טיפול בתוכנית לימודית הנקראת: Paws to Relax.
במסגרת התוכנית כלבים טיפוליים זמינים עבור הסטודנטים במהלך השבועות האחרונים לפני סיום הלימודים על מנת לסייע לסטודנטים להתמודד עם חרדות.
בית הספר משתמש בהם במצבים שונים, כמו למשל התמודדות עם התאבדויות ותאונות דרכים קטלניות.
בית הספר למשפטים של אוניברסיטת ייל החל להשתמש בשנת 2011 בכלבי טיפול כדי לסייע לתלמידים החווים מתח.
בנוסף ישנן מכללות ואוניברסיטאות בארצות הברית שמביאות כלבים טיפוליים לקמפוס כדי לעזור לסטודנטים להיפטר ממתח.
האירועים האלו נקראים לעיתים "Therapy Fluffies", מונח שנטבע על ידי טורי טראסט, המייסד המקורי של אירוע טיפול בכלבים באוניברסיטת קליפורניה בסן דייגו.
מאז שנת 2010 אירועי Therapy Fluffies, המעניקים לסטודנטים ולצוותי ההוראה את ההזדמנות לשהות במחיצת כלבים המשרים אווירת רוגע, נערכו בקמפוסים נוספים ברחבי ארצות הברית, בין היתר באוניברסיטת UC Santa Cruz, UC Davis, UC Riverside ועוד.
בשנת 2014, אוניברסיטת קונקורדיה בוויסקונסין הפכה לאוניברסיטה הראשונה בארצות הברית שאימצה כלב טיפולי במשרה מלאה בקמפוס.
זואי, כלב מזן גולדן רטריבר, הוא כלב טיפולי המשמש בתפקיד בכנסייה הלותרנית K-9. זואי מאומן לקיים אינטראקציה עם אנשים בכנסיות, בתי ספר, בתי אבות, בתי חולים, באירועים שונים ובמצבי תגובה לאסונות.
בשנת 2007 נעשה שימוש בכלבי טיפול כדי להציע נחמה לסטודנטים ולסגל ההוראה בעקבות הטבח בווירג'יניה טק בו נרצחו 32 תלמידים ומרצים.
ב-14 בדצמבר 2012, כלבי טיפול הובאו לבית הספר היסודי סנדי הוק בניוטאון, קונטיקט, בעקבות הטבח בבית הספר היסודי סנדי הוק, על מנת לסייע לילדים ולהורים בהתמודדות.
מערכת המשפט במחוז קינג בוושינגטון, משתמשת בכלב טיפולי על מנת לסייע בתמיכה עבור קורבנות פשיעה, במיוחד קטינים שעברו טראומה.
באוגנדה, פרויקט בשם "The Comfort Dog Project" מסייע בשידוך בין כלבים טיפוליים לנפגעי טראומה.
המשתתפים לומדים כיצד לטפל ולאלף את הכלבים ומקבלים על ידי כך תמיכה וסיוע בהתמודדות עם תופעות שונות של פוסט טראומה.
יש תוכניות חינוכיות שונות המקדמות מיומנויות רכות בקרב תלמידים על ידי מעורבות של כלבים.
תוכניות כגון תוכנית הכלבים לסיוע בקריאה (READ) מקדמות אוריינות ומיומנויות תקשורת בקרב תלמידים.
כלבים טיפוליים משמשים כמאזינים במהלך תרגול קריאה על מנת לעודד ילדים לקרוא בקול למאזינים לא-שיפוטיים.
הוכח כי בעקבות הנוכחות של הכלבים הטיפוליים ניכר שיפור במספר מדדים: גם בביצועים הלימודיים וגם ברמות ההתלהבות שהפגינו הילדים.
השיפור הוכח במיוחד אצל ילדים במסגרות חינוך מיוחד.
המטרות של תוכניות קריאה בעזרת כלבים כוללות שיפור בשטף הקריאה, הגברת המוטיבציה לקריאה, מתן עידוד לקוראים סרבנים והפיכת פעולת הקריאה למהנה.
ניתן לראות את היתרונות הקוגניטיביים האלו באים לידי ביטוי גם בפרויקטים המשלבים כלבים בספריות ובבתי ספר.
ברחבי העולם יש תוכניות שונות של שילוב כלבים טיפוליים בתוכניות חינוכיות, בין היתר בגרמניה ארגנטינה פינלנד קרואטיה ועוד.
במאמר שפורסם בירחון האקדמי American Journal of Alzheimer's Disease & Other Dementias דווח כי במהלך ביקורים של מתדבים המלווים בכלבים, מטופלים עם דמנציה נטו להביע את עצמם בצורה מילולית ולהיות מעורבים בפעילויות שונות יותר מהרגיל.
חוקרים זיהו יתרונות קוגניטיביים נוספים של כלבי טיפול, כמו למשל עלייה בתגובתיות וסיוע בהיזכרות בזיכרונות וברצפי אירועים.
אינטראקציה עם כלבים טיפוליים הוכחה יעילה בשיפור של בריאות הלב וכלי הדם, וכתוצאה מכך בהפחתה של כמות התרופות.
ביקורים אישיים של חיות מחמד והתערבויות שונות בסיוע בעלי חיים נמצאו גם כיעילים בהפחתת כאבים ושיפור בבעיות שונות בין היתר חוסר איזון לחץ דם, מתח, דיכאונות וחרדות, והגברה בניידות של מטופלים.
ליטוף בעלי חיים הוכח כמקדם שחרור של הורמונים המסייעים בשיפור מצבי רוח, במיוחד סרוטונין, פרולקטין ואוקסיטוצין.
כמו כן מחקרים מצאו ירידה ברמות הקורטיזול בילדים עם סגנונות היקשרות לא בטוחים, ילדים על הספקטרום האוטיסטי, חולים המאושפזים בבתי חולים בעקבות אי ספיקת לב ובאנשי מקצוע בתחום הבריאות, לאחר מגע פיזי עם כלבים.
כלבים טיפוליים הוכחו כמסייעים בשיפור ההערכה העצמית אצל תלמידים ובעידוד של יצירת אינטראקציות חברתיות עם תלמידים עמיתים ועם אנשי צוות חינוכי.
בנוסף, ילדים המאובחנים באוטיזם הפגינו יכולות מילוליות מוגברות ושיפור באינטראקציות חברתיות במהלך מפגשים טיפוליים כאשר בעלי חיים נכחו במפגשים בהשוואה לפגישות טיפול ללא נוכחות הכלבים.
כלב כריש היא סדרת טלוויזיה אמריקאית מונפשת, שנוצרה על ידי האומן הסינגפורי ג'סין ת'אן דינג.
הסדרה שודרה לראשונה בשירות הזרמת המדיה "נטפליקס" ב-3 בספטמבר 2021. בישראל העונה הראשונה שודרה לראשונה בערוץ ניק ג'וניור בדיבוב העברי ב-11 באוגוסט 2024 והסתיימה ב-19 באוגוסט של אותה השנה.
בישראל העונה השנייה שודרה בערוץ ניק ג'וניור בדיבוב העברי ב-20 באוגוסט 2024 והסתיימה ב-17 באוגוסט 2025. בישראל העונה השלישית שודרה בערוץ ניק ג'וניור בדיבוב העברי ב-18 באוגוסט 2025 והסתיימה ב-31 באוגוסט באותה השנה.
הסדרה חודשה לעונה שנייה, ששודרה לראשונה ב-30 ביוני 2022 ובעונה הזאת ג'ורדן גרשוביץ הפך למחבר הראשי.
ב-18 בינואר 2023, הסדרה חודשה לעונה שלישית ואחרונה, ששודרה ב-27 באפריל 2023.
עלילותיו של כלב כריש – חציו כלב וחציו כריש שיוצא ביחד עם חברו הילד מקס, לכל הרפתקה מטופשת או מבולגנת ככל שתהיה.
הדיבוב העברי בוים על ידי מעיין קראים, והופק על ידי אפרת אולמן.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון173 בספטמבר 202111 באוגוסט 202419 באוגוסט 20242730 ביוני 202220 באוגוסט 202417 באוגוסט 202531027 באפריל 202318 באוגוסט 202531 באוגוסט 2025
כלב מים הוא סוג של כלב אקדח שפותח במיוחד כדי לשטוף ציד ולהביאו חזרה מהמים.
גזע זה מהווה את הבסיס לרוב גזעי הרטריבר המודרניים.
כלבי מים מיומנים בעבודות הקשורות לציד באזורים מימיים ומותאמים במיוחד לפעילויות אלה בזכות כישוריהם הטבעיים ויכולותיהם הפיזיות.
כלבי מים הם לרוב בגודל בינוני וידועים בפעילותם הגבוהה.
פרווה של כלבי מים עמידה למים.
באופן מסורתי, גזעים רבים של כלבי מים ארוכי שיער היו מקצצים את הפרווה באזורים מסוימים בגופם כדי להפחית את התנגדות המים בזמן השחייה, תוך שמירה על פרווה ארוכה סביב פלג הגוף העליון להגנה מפני הלם תרמי כאשר הם קופצים למים קרים.
סגנון זה של תספורת נשמר בתערוכות כלבים, כאשר גזעים כמו פודלים מציגים גרסה מודרנית של התספורת המסורתית.
אמנים כמו פרנסיסקו דה גויה ואלברכט דירר ציירו במאה ה-15 פודלים סטנדרטיים מוקדמים, ששימשו בעיקר לחילוץ עופות מים.
זוהי רשימה של גזעי כלבים הנחשבים בדרך כלל לכלבי מים.
גזעארץ מוצאתמונהספניאל מים אמריקאיברבטכלב מים קנטבריספניאל מים אנגליספניאל מים אירילגוטו רומניולופודל, כלב מים פורטוגליפודל-פוינטרכלב מים ספרדיטוויד ווטר ספניאלווטרהון
כלב טוב הוא סרט אימה על-טבעי אמריקאי משנת 2025, בבימויו של בן לאונברג, שזהו סרטו העלילתי הראשון.
את התסריט כתבו לאונברג ואלכס קאנון, והוא מציג סיפור "בית רדוף רוחות" מנקודת מבט ייחודית – זו של כלב.
בסרט מככבים לארי פסנדן, אריאל פרידמן, שיין ג'נסן, סטיוארט רודין, וכלבו האמיתי של לאונברג, אינדי, בתפקיד הראשי.
בכורת הסרט התקיימה בפסטיבל South by Southwest (SXSW) ב-10 במרץ 2025, וזכה לביקורות חיוביות.
הסרט עלה לאקרנים בהפצות מסחריות ב-3 באוקטובר 2025.
לאחר מותו של סבו, טוד עובר עם כלבו, אינדי, לחווה כפרית ישנה ששייכת הייתה בעבר לסבו.
על אף שהשמועות מספרות על המקום כי הוא רדוף רוחות, טוד מתעלם מהאזהרות.
אולם אינדי מתחיל להבחין בנוכחות על-טבעית מטרידה ברחבי הבית – ישויות שאינן נראות לעין אנושית, אך מציאותיות מאוד עבורו.
מאחר שאינו מסוגל לתקשר את פחדיו עם טוד, אינדי נאלץ להתמודד עם הכוחות הזדוניים ולנסות להבין אותם, במטרה להציל את בעליו.
ככל שהפעילות העל-טבעית מתגברת, נאמנותו של אינדי עומדת למבחן קיצוני, והוא יוצא למאבק נואש כדי להגן על חברו האנושי.
לארי פסנדן – סבו של טוד
אריאל פרידמן – אחותו של טוד
הסרט הופק באופן עצמאי על ידי בן לאונברג וקארי פישר, והוא מתאפיין בסגנון ויזואלי ייחודי, כאשר רבות מהסצנות צולמו מגובה עיניו של הכלב במטרה להדגיש את נקודת מבטו של אינדי.
לאונברג ליהק את כלבו האישי, אינדי, לתפקיד הראשי, והכלב זכה לשבחים על הופעה רגשית שנמסרה ללא דיאלוגים או אפקטים ממוחשבים (CGI).
אורכו של הסרט עומד על כ-72 דקות, והוא צולם באזור צפון מדינת ניו יורק.
הסרט הוקרן לראשונה במהלך פסטיבל הסרטים SXSW במרץ 2025, ולאחר מכן בפסטיבל הסרטים Overlook.
הסרט זכה לשבחים נרחבים מהמבקרים בזכות מקוריותו, עומקו הרגשי ואלמנטי האימה האפקטיביים שלו.
באתר הביקורות "Rotten Tomatoes", זכה הסרט לציון 95% על בסיס 20 ביקורות חיוביות.
המבקרים שיבחו את הרעיון והביצוע, כאשר רפאל מוטאמאיור מ-"IndieWire" תיאר את הסרט כ"אחד מסרטי האימה הטובים ביותר השנה".
פרנק שק מה"הוליווד ריפורטר" ציין כי "מה שמעניק לסרט את עוצמתו הרגשית הוא נאמנותו הבלתי-מתפשרת של אינדי לבעליו האהוב".
הופעתו של אינדי זכתה להערכה יוצאת דופן, והוא אף זכה בפרס "Howl of Fame" בפסטיבל SXSW.
ב-1 במאי 2025, שירות הזרמת המדיה "Shudder" רכש את זכויות ההפצה של הסרט בארצות הברית, קנדה, הממלכה המאוחדת, אירלנד, אוסטרליה וניו זילנד.
כַּלְבָּא שָׂבוּעַ (או בן כלבא שבוע) היה מעשירי ירושלים במאה הראשונה או השנייה לספירה.
בתו, רחל, נישאה לרבי עקיבא, מגדולי התנאים.
כנראה 'כלבא שבוע' הוא רק כינוי, ושמו הפרטי היה יהושע.
לפי התלמוד הירושלמי, היה כלבא שבוע מצאצאי כלב בן יפונה, והיו שכתבו שמסיבה זו נקרא "כלבא".
באבות דרבי נתן ובתלמוד הבבלי נאמר כי שמו ניתן לו מכיוון שהיה נדיב גדול, וכל עני שהיה נכנס אליו רעב ככלב היה יוצא שבע.
יש המשערים כי שמו המקורי היה יהושע בן קפוס.
באבות דרבי נתן ובתלמוד הבבלי שם נמנה כלבא שבוע כאחד משלושת האנשים המכובדים והעשירים ביותר בירושלים בימי רבן יוחנן בן זכאי ורבי אליעזר בן הורקנוס, לצד בן ציצית הכסת ונקדימון בן גוריון.
מסופר שם כי שלשתם היו יושבים לפני רבן יוחנן בן זכאי ולומדים תורה מפיו.
עוד מסופר שם, כי בזמן המצור על ירושלים העלו הסיקריים את מחסני המזון של השלושה באש, כדי להמריץ את בני ירושלים להילחם ברומאים הצרים עליהם:
עדות דומה מצויה בספר מלחמת היהודים של יוסף בן מתתיהו, על שריפת מחסני תבואה שהיו יכולים להספיק לשנים רבות של מצור בידי הקנאים.
בפרקי דרבי אליעזר נאמר: .
מחקרים מסוימים מתייחסים לכך שגילו של רבי עקיבא, והעובדה שהוא היה ממשיכו של רבן יוחנן בן זכאי והשתתף במרד בר כוכבא המאוחר, מקשים על קישורו לימי בית שני; בעקבות דברים אלו היו חוקרים שפקפקו במציאותו של כלבא שבוע כדמות היסטורית, וראו בו דמות מדרשית.
אולם לפי חז"ל (אבות דרבי נתן), רבי עקיבא התחיל ללמוד תורה רק בגיל 40, ולפיכך ייתכן שאף היה מבוגר מרבותיו.
רבי עקיבא היה רועה את צאנו של כלבא שבוע.
רחל, בתו של כלבא שבוע, ראתה שעקיבא "צנוע ומעולה", ואמרה לו: אם אתקדש לך, האם תלך ללמוד תורה בבית המדרש?
עקיבא הסכים, ורחל נישאה לו בחשאי.
כאשר שמע כלבא שבוע על מעשי בתו, הוציאה מביתו ואסר עליה ליהנות מנכסיו.
רבי עקיבא ורחל חיו בדלות חמורה, עד שפנה רבי עקיבא לקיים את הבטחתו לרחל והלך ללמוד בבית המדרש במשך עשרים וארבע שנה, אצל רבי אליעזר ורבי יהושע.
לאחר מכן חזר לביתו כגדול חכמי ארץ ישראל, כשהוא מלווה על ידי 24,000 תלמידים.
כלבא שבוע, שבינתיים התחרט על שנדר שלא תיהנה בתו מנכסיו, שמע שחכם גדול בא לעיר, הלך אל רבי עקיבא ושאלו אם הוא יכול למצוא סיבה הלכתית להתיר את נדרו.
רבי עקיבא שאל אותו: אילו היה החתן שלקחה לה בתך גדול בתורה, כלום היית מדיר אותה מנכסיך?
משענה לו כלבא שבוע כי אם חתנו היה יודע "אפילו פרק אחד, ואפילו הלכה אחת", לא היה כועס על בתו כלל - אמר לו רבי עקיבא: אני הוא!
כלבא שבוע המאושר נפל על פניו, נישק את רגלי חתנו ונתן לו מחצית מנכסיו.
נכדיו של כלבא שבוע מרחל ורבי עקיבא היו שמעון (שמת בחיי אביו) ויהושע ואשתו של בן עזאי.
מקום קבורתו של כלבא שבוע אינו נזכר במקורות הקדומים, והמידע אודותיו מבוסס על מסורות עממיות מאוחרות.
על פי תעודה מהגניזה הקהירית משנת 1335, אותה פרסם צבי אילן, כלבא שבוע נקבר בהר תבור.
מסורת מאוחרת יותר, המוזכרת לראשונה בשלהי המאה ה-17 (1650-1655), מציינת את קברו באתר הנקרא כיום קברי המלכים בירושלים, ומספרת על ממצאים שונים במקום בעלי קשר סמלי לכלבא שבוע.
כלב צאן אנגלי עתיק הוא אחד מגזעי כלב הבית, מקורו באנגליה בתחילת המאה ה-19. ייעודו היה בעבר ככלב צאן, אך היום הוא משמש בעיקר כחיית מחמד ולתצוגות.
הגזע סובל מבעיות שונות כמו: קטרקט, גלאוקומה, לקויות שמיעה, בעיות בבלוטת התריס, חירשות, סוכרת, אלרגיות ובעיות עור שונות.
גורם המוות העיקרי שלו הוא הסרטן.
כלב רועים מתאר תפקיד מסורתי שניתן למספר גזעי כלבים במשק הבית האנושי.
תפקידי כלבי הרועים הם בעיקר כינוס העדר ושמירה עליו, שני תפקידים הדורשים תכונות שונות, ולכן נבחרים עבורם גזעי כלבים שונים בתכונותיהם.
כלבי הרועים אשר נחשבים קלים לאילוף, מסוגלים אף להגיב לפקודה שניתנה מבעליהם ממרחק של חצי קילומטר.
פקודות האילוף כוללות שריקות מיוחדות, תנועות ידיים ואף תנועות עיניים.
התנהגות כלבי הרועים מתבססת בעצם על התנהגותם של אבות אבותיהם - הזאבים.
כדי ללכוד את טרפו, משתמש הזאב בטכניקה של מארב, התגנבות ומרדף.
כלבי הרועים מסתמכים למעשה על אותה הטכניקה למעט הבדל אחד קטן וחשוב ביותר - אי טריפת החיה הניצודה, או במקרה שלהם, העדר.
רוב גזעי כלבי הרועים המשתמשים בטכניקת איסוף העדר הם כלבים בגודל קטן עד בינוני.
על הכלבים להיות זריזים ביותר, וזאת כדי שיוכלו לכנס את העדר במהירות.
כלב הרועים יכנס את העדר בשתי שיטות עיקריות:
בעזרת המבט - בטכניקת כינוס זאת ידוע הבורדר קולי, אשר זוקף מבטו אל עבר עדר הכבשים.
זקיפת מבט זו מספיקה כדי לגרום לעדר להיכנס לתוך המכלאה.
רדיפה - בטכניקת כינוס זאת ידוע הולש קורגי אשר מצליח לכנס את העדר בעזרת נשיכות ברגליהם של הכבשים.
דוגמה נוספת היא כלב הצאן האנגלי העתיק, אשר משתמש בגודלו על-מנת לחסום את דרכו של העדר ובכך בעצם מכריח אותם להיכנס למכלאה.
כלבי הרועים שתפקידם להגן על העדר הם כלבים גדולים ומסיביים אך עם זאת עדינים ביחסם אל העדר.
כלבי הרועים בדרך כלל דומים חיצונית לכבשים כדי להשתלב בעדר.
מלבד מהשתלבות הכלב מהבחינה החיצונית, דואג הרועה להשאיר את הכלבים מגיל צעיר מאוד עם עדר הכבשים, כך שהכלבים רואים את העדר כמשפחה, ואת עצמם כחלק ממנו.
יתרה מכך, לעיתים קרובות משאירים המגדלים את העדר בלי השגחתם ועם שלושה כלבי רועים במרעה הפתוח, בידיעה שהכלבים יעשו כל שביכולתם כדי להגן על העדר.
כלב הרועים השטלנדי הוא גזע של תת-המין כלב הבית.
מקור ה"שטלנד שיפדוג" או בקיצור ה"שלטי", Shetland Sheepdog -Sheltie, הוא באיי שטלנד, צפונה מסקוטלנד.
בעבר היה תפקידו להבריח את הכבשים מן היבולים של החוות הקטנות (Toons) ובשל כך היה שמו הראשון של הגזע "Toonie" - כלב של חווה קטנה.
תושבי האי בחרו את כלביהם לפי יכולת עבודתם, סיבולת, אומץ לבם, אינטליגנציה ונאמנות.
תכונות אלו הועברו גם לשלטי המודרני.
השלטי פותח לגזע נפרד בסוף המאה ה-19. נראה כי אז נעשו זיווגים עם הקינג צ'ארלס ספאנייל - King Charles Spaniel)) ועם גזע היאקי מגרינלנד (Yakki).
לבסוף נעשו זיווגים עם קולי גס-שיער (הכלב המפורסם בסרט "לאסי"), וכתוצאה מכך קיבל השלטי הרבה מצבעיו ותכונותיו הפיזיות של הקולי.
במשך זמן מה השתמשו האיכרים באיי שטלנד בכלבי בורדר קולי כמפקחים על העדרים.
ההכלאה עם כלבי הטוני יצרה גזע הדומה בחוכמתו לבורדר קולי, הנחשבים לגזע חכם במיוחד.
כיום עומד השלטי במקום השני בסקאלת החוכמה של גזעי הכלבים (מבין הכלבים הקטנים), לאחר הפודלים.
במאה ה-20 היה שמו של הגזע "שטלנד קולי", אבל בשל התנגדות מגדלי הקולי, שינו את השם ל"שטלנד שיפדוג", ובקיצור "שלטי".
ההתאחדות הבריטית לכלבנות רשמה את השלטי הראשון ב-1909 והגזע הגיע לארצות הברית ב-1911. עד שנות 1920 המאוחרות לא היו כלבים רבים מגזע זה באנגליה או בארצות הברית.
בישראל קיים השלטי בשלושה צבעים:
כחול שיש: אפור-כחול משולב עם שחור, לבן בחזה ובצווארון, קצת חום,
טריקולור: בעיקר שחור, לבן בחזה ובצווארון, קצת חום
סייבל: בעיקר חום ג'ינג'י, לבן בחזה ובצווארון, קצת שחור.
בישראל קיימים מגדלים ספורים של הגזע, ויש בה רק כמה עשרות כלבים מגזע זה, כאשר הסייבל הוא הצבע הפופולרי ביותר.
כלבי אשמורת הוא סרט קולנוע מסוגת מותחן שוד משנת 1992. זהו הסרט הראשון בבימויו של קוונטין טרנטינו, שגם כתב את התסריט ושיחק בו.
הסרט זכה להצלחה מסחרית ונחשב לסרט פולחן בזכות ההומור השחור, האלימות המסוגננת והמשחק.
הסרט מגולל את סיפורה של כנופיית שודדים, המתאספת במחסן נטוש לאחר שהשוד שביצעה הסתבך והפך למרחץ דמים.
רובו של הסרט מתרחש באותו מחסן, אך הוא כולל גם פלאשבקים על תכנון השוד וביצועו.
הסרט נפתח בשיחת חולין בהשתתפותן של כל 8 דמויות הסרט המרכזיות, המתנהל בבית קפה קטן בלוס אנג'לס.
השמונה דנים על משמעות שירהּ של מדונה "Like A Virgin" ("כמו בתולה") ולאחר מכן מתפתח ביניהם דיון על מנהג התשר.
שישה מהם לבושים בחליפות שחורות ועונבים עניבות תואמות; לאחר יציאתם מהמסעדה, ישנה סצנת פתיח, שבה כל הדמויות הולכות בסגנון "הליכת הגיבורים" (Hero walk), לצלילי השיר "Little Green Bag".
לאחר סצנת הפתיחה נראה מיסטר אורנג' (טים רות') במושב אחורי של מכונית, כשהוא מכוסה בדם מפצע ירייה בבטנו.
במכונית נוהג מיסטר וייט (הארווי קייטל) המסיע אותו למחסן נטוש שבו קבעו השודדים להיפגש לאחר שוד היהלומים שהסתבך.
ניתן להבחין בידידות עמוקה בין מיסטר אורנג' למיסטר וייט, מעין יחסי אב ובן.
מיד לאחר שהם מגיעים למחסן, מגיע גם מיסטר פינק (סטיב בושמי) למקום, וטוען שיש "חפרפרת" בין חברי החוליה, ובינתיים אורנג' מאבד את הכרתו.
תגרה מתפתחת בין מיסטר פינק לבין מיסטר וייט כתוצאה מוויכוח האם לקחת את אורנג' הפצוע לבית חולים.
מיסטר בלונד (מייקל מדסן) נראה מביט במריבה.
פלאשבק מראה כי בלונד הוא חבר ותיק של ג'ו קאבוט (לורנס טירני), מתכנן השוד, ואף ישב במקומו בבית הסוהר.
בגלל התנהגותו הרצחנית של מיסטר בלונד במהלך השוד, הוא מתואר על ידי מיסטר וייט ומיסטר פינק כאדם בעל לקות נפשית חמורה.
מיסטר בלונד מוביל את מיסטר וייט ומיסטר פינק למכוניתו וחושף בפניהם שוטר בשם מרווין נאש (קירק בולץ), הכפות בחבלים בתא המטען.
השלושה לוקחים את נאש למחסן, קושרים אותו לכיסא ומכים אותו בניסיון לגלות את זהות הבוגד, בעוד נאש ממשיך לטעון שאינו יודע דבר.
לאחר מכן מגיע אדי "נייס גאי" קאבוט (כריס פן), בנו של ג'ו.
הוא יוצא עם וייט ופינק על מנת להביא את היהלומים שנשדדו ממקום מחבוא.
הם לוקחים איתם את המכוניות הגנובות החונות ליד המחסן, כדי שלא ימשכו את תשומת לבם של השוטרים.
אחרי צאתם מתחילה הסצנה המפורסמת ביותר בסרט: מיסטר בלונד נשאר עם נאש ומתעלל בו - הוא כורת את אוזנו לצלילי השיר ושופך עליו בנזין כדי לשרוף אותו.
כשמיסטר בלונד עומד להצית את נאש, הוא נורה למוות על ידי מיסטר אורנג', ששב להכרה.
מיסטר אורנג' מתוודה בפני נאש החבול והכפות על כך שהוא שוטר סמוי במשטרת לוס אנג'לס, והחפרפרת שגרמה לכישלון השוד.
בתגובה מתוודה נאש כי הוא יודע על כך ואף נערכה ביניהם הכרות בעבר בתחנת משטרה.
לאחר מכן נראה הפלאשבק של מיסטר אורנג' (ששמו האמיתי הוא פרדי נונדייק), המתאמן להיות חפרפרת בקרב אותה כנופיה.
הוא רוכש את אמונם בזכות סיפור כיסוי, שלפיו הוא סוחר סמים.
אט אט, אורנג' משתלב בכנופיה ונהיה אהוב על חבריו ובמיוחד על מיסטר וייט.
בהמשך הפלאשבק, ג'ו מסביר לשודדים את תוכניתו, וכאמצעי זהירות אוסר עליהם לערוך ביניהם היכרות ולחשוף פרטים אישיים ונותן להם שמות של צבעים, שבהם יכנו אחד את השני.
ביום השוד, חלק מהשודדים נמלטים מהשוטרים במכונית קטנה וישנה, שבה נוהג מיסטר בראון (קוונטין טרנטינו), שנפגע בראשו מאש המשטרה.
הנסיעה לא אורכת זמן רב - בראון פצוע הראש מתנגש במכונית החונה בסמטה צרה.
שני הנוסעים הנוספים ברכב - מיסטר וייט ומיסטר אורנג' - יוצאים ממנה, כשהם משאירים מאחור את מיסטר בראון, שמת בינתיים מפציעתו.
הם בורחים לאחר שמיסטר וייט יורה בשני שוטרים שנסעו אחריהם.
לאחר זמן קצר השניים עוצרים אישה הנוהגת ברחוב שומם.
הם מנסים לשדוד את רכבה באיומי אקדח, אך שכשמיסטר אורנג' עומד לגרור אותה החוצה, האישה יורה בו ופוצעת אותו.
אורנג' בתגובה יורה בה למוות, ואז הסרט שב אל הסצנה מתחילת הסרט, שבה אורנג' המדמם מובל על ידי וייט אל המחסן ברכב הגנוב.
לאחר מכן הסרט חוזר להווה: מיסטר וייט, מיסטר פינק ואדי חוזרים למחסן ומוצאים את גופתו של מיסטר בלונד.
מיסטר אורנג' מספר לאחרים את אשר קרה, אך בנוסף טוען שבלונד תכנן לרצוח את חברי הכנופיה ולקחת את תיק היהלומים ששדדו.
מתוך זעם על מותו של מיסטר בלונד, אדי יורה בשוטר למוות וגורס כי בלונד היה חבר שהוכיח את נאמנותו ועל כן שולל את טענתו של אורנג' ודורש לדעת את האמת.
לאחר מכן מגיע ג'ו קאבוט, מתכנן השוד ואביו של אדי, ומספר לנוכחים שבמהלך השוד מיסטר בלו (אדי בנקר) נורה למוות על ידי שוטרים.
ג'ו מאשים את אורנג' כי הוא ה"חפרפרת", אורנג' מכחיש בתוקף את ההאשמה וג'ו מכוון אליו אקדח.
מיסטר וייט מחליט להגן על אורנג' הפצוע.
הוא מתעמת עם ג'ו ומאיים עליו באקדחו.
אדי נחלץ לעזרת אביו ומאיים על וייט באקדח וכך נוצר תיקו מקסיקני.
בסופו של דבר, כל אחד מהם יורה באחר כמעט באותו הזמן, כאשר וייט יורה קודם בג'ו ומיד באדי.
ג'ו ואדי מתים במקום, וייט נפצע קשה ואורנג' סופג פציעת ירי נוספת.
מיסטר פינק - שלא התערב בוויכוח ונותר ללא פגע - לוקח את התיק עם היהלומים ובורח.
מיסטר וייט בא בשארית כוחותיו לחבק את מיסטר אורנג', שכעת פצוע קשה אף יותר.
אורנג' מתוודה בפני וייט על היותו שוטר.
בעוד וייט השבור מצמיד אקדח לראשו של אורנג', נשמעים שוטרים המסתערים למחסן ודורשים מווייט להוריד את האקדח, ולאחר מכן נשמעות מספר יריות ומיסטר וייט מתמוטט אל מחוץ לתמונה.
כלבוטק (נקראה גם כלבודק) הייתה תוכנית טלוויזיה ישראלית העוסקת בענייני צרכנות ואיכות חיים ועיקרה תחקירים וחשיפה של מעשי עוול הנגרמים ליחיד או לכלל הציבור.
התכנית שודרה לסירוגין מ־1974 וזכתה לפופולריות בקרב הציבור בישראל.
התכנית שודרה תחילה בערוץ 1, מאוחר יותר בערוץ 2 (הנסיוני והמסחרי) תחת הזכיינית רשת, לאחר מכן שודרה התוכנית בערוץ 10. בשנת 2024 שבה התכנית, לאחר עשור משידורה האחרון, לעונה נוספת בערוץ קשת 12, בת שני פרקים בלבד.
כלבוטק החלה את דרכה בערוץ הראשון של הטלוויזיה הישראלית, ב-1974. את התכנית הגה, ערך והפיק חנינא אמוץ, במסגרת מחלקת התעודה של חטיבת התוכניות בערוץ 1. אמוץ גם המציא את השם: "כלבוטק".
כמנחה התכנית נבחר דניאל פאר איש מחלקת החדשות, שהגיש עד אז מהדורות חדשות.
התכנית השבועית, ששודרה בכל יום שלישי בשמונה וחצי בערב, יצרה סוג חדש ולא מוכר עד אז, של תחקירים טלוויזיוניים בעלי ערך צרכני כגון השוואות מחירים, מעשי מירמה של סוחרים, סחבת ובירוקרטיה של חברות מסחריות, ארגונים ציבוריים ומשרדי ממשלה.
בתוכנית זו גם שודרה פינה מיוחדת של העיתונאי גדעון רייכר שהעלה על סדר היום את היתקלויות האזרחים מול הבירוקרטיה הממשלתית.
בשנת 1977 עזב חנינא אמוץ את התכנית, ובמקומו מונה כעורך ומפיק איש 'קול ישראל' גדעון לב ארי, שערך והגיש באותם ימים תוכנית מקבילה ברדיו בשם: "הנושא בטיפול" שעסקה בעיקר בתלונות של מאזינים נגד רשויות ממשלתיות וציבוריות, ודרך פנייה לגורם נגדו הוגשה התלונה, הגיע בדרך כלל הנושא לפתרון.
לב ארי הביא ל'כלבוטק' את כל צוות הכתבים שעבדו עמו ברדיו: דוד מרגלית, יורם אלפר, אלכס טלמור ויובל מסקין.
את התכנית המשיך להגיש דניאל פאר.
המינוי הזה, הבאת הכתבים מהרדיו, והרצון להכשירם ככתבי טלוויזיה, עוררו אז התנגדות בקרב עובדי הטלוויזיה, אך בסופו של דבר החלו לב ארי וצוותו לערוך את התכנית.
כעבור כשנה, בקיץ 1978, עזב שדר ועורך מחלקת הספורט רפי גינת את המחלקה ועבר ל'כלבוטק'.
זו הייתה תוספת משמעותית לתוכנית, מכיוון שגינת הביא לתוכנית את ניסיונו בבימוי כתבות טלוויזיה, ניסיון שהיה חסר לאנשי הרדיו.
בשנת 1979, מונה גדעון לב ארי כמנהל 'קול ישראל' ונאלץ לעזוב את 'כלבוטק' ויחד עמו עזבו גם כל אנשי הרדיו.
רפי גינת מונה כעורך ומפיק התכנית.
מכיוון שכל הכתבים עזבו, גייס גינת 3 כתבים חדשים מערוץ 1: דני לבנשטיין וירין קימור שעבדו אז ככתבים ושדרים במחלקת הספורט ונתן כספי, שערך תוכנית מקבילה ל'כלבוטק': 'בין האזרח לרשות' (בהגשת זוהיר בהלול) בטלוויזיה בערבית.
ושוב, דניאל פאר המשיך להגיש את התכנית.
כעבור שנה, בקיץ 1980 הצטרף לצוות כתב ועורך נוסף ממחלקת הספורט, בני עורי.
בהמשך הצטרף גם כתב החדשות עופר טלר.
בנוסף לכתבים עבד גם צוות תחקירנים.
כניסתו של גינת כעורך ומפיק 'כלבוטק' וצירוף צוות כתבים מנוסים, הביא לשינוי באופי התכנית ובתכנים, והביא את 'כלבוטק לשיאי צפייה חדשים.
החל שימוש במצלמה נסתרת, שהביאה לחשיפות של רמאויות, שהבולטת שבהן הייתה חשיפת תרמית מילוי הדלק בתחנת הדלק בגשר הירקון.
בשנת 1983 יצא דניאל פאר לשליחות מטעם קק"ל לקנדה, ואת מקומו כמגיש תפס רפי גינת שהמשיך גם לערוך ולהפיק את התכנית.
בשנת 1986 זכתה התכנית 'כלבוטק' בפרס 'כינור דוד' מטעם העיתון 'ידיעות אחרונות' על כתבתם של בני עורי ואביבה מץ שתיעדה את מצוקתם של דיירי הבית הקשישים ברחוב טרומפלדור 40 בתל אביב, כתבה שעוררה בעת שידורה הדים גדולים.
בקיץ 1986, במהלך ישיבות המערכת, הועלה רעיון להפיק תוכנית חדשה שתעסוק בניסיון לפתור פרשיות פליליות שהמשטרה לא הצליחה לפתור, כדוגמת תוכנית ששודרה באותם ימים בטלוויזיה הגרמנית.
ההצעה הועברה להנהלת ערוץ 1, שהסכימה להעלות תוכנית חודשית, שתופק בידי מערכת 'כלבוטק'.
בישיבה לתכנון העבודה על התכנית, השתתף גם הבמאי הראשי של הטלוויזיה יוסי צמח.
במהלך הישיבה החלו המשתתפים להציע שמות לתוכנית החדשה.
בני עורי הציע את השם: "שידור חוקר" ומישהו הוסיף את האות: ב' וכך נולד השם: "בשידור חוקר".
התכנית עלתה לאוויר בסוף שנת 1986.
בשנת 1987 מונה רפי גינת כמנהל מחלקת הבידור, והוא מינה את בני עורי כעורך 'כלבוטק', אבל המשיך להגיש את התכנית.
התכנית זכתה לאחוזי צפייה (רייטינג) מהגבוהים בטלוויזיה בישראל, עובדה שהתבטאה גם במאות המכתבים והפניות שהגיעו בכל שבוע למערכת התכנית.
ב-1989 עזב רפי גינת את רשות השידור בעקבות חקירת משטרה נגדו, ואריה אורגד מילא את מקומו, עד שנאלץ לעזוב את התכנית, ו'כלבוטק' ירדה מהמסך.
בגלל הפופולריות הגדולה של התכנית, החליטה הנהלת רשות השידור כעבור כמה חודשים, להחזיר את התכנית, ומינתה בספטמבר 1990 את בני עורי כעורך ומפיק 'כלבוטק' ואת גבי גזית כמגיש.
הם החלו לעבוד על התכנית, גובש צוות כתבים ותחקירנים וכבר החלו לשדר פרומו על שובה של 'כלבוטק'.
כלקח מאירועי העבר, דרשה הנהלת רשות השידור מכל עובדי 'כלבוטק' לחתום על מסמך האוסר עליהם לעסוק בעבודות מחוץ ל'כלבוטק' (חלטורות), אבל חלק מהעובדים סירב לחתום על המסמך, וההנהלה החליטה לא להמשיך בעבודת המערכת והעובדים פוזרו בתוכניות אחרות.
לגבי גזית ולבני עורי הוצע להעלות תוכנית ראיונות לילית שבועית בשם 'הלילה' שעלתה לאוויר בסוף שנת 1990.
באפריל 1991, חזרה 'כלבוטק' לשידור עם צוות חדש בעריכת עיתונאי דסק הכלכלה בחדשות אלישע שפיגלמן שגם הגיש את התכנית.
לאחר שהחקירה נגד גינת הסתיימה בזיכויו המלא, הוא חזר לשדר בטלוויזיה, במרץ 1993 החל להגיש בערוץ 2 הניסיוני, לתקופה קצרה, את התכנית "כלבודק" שהייתה דומה במתכונתה ל"כלבוטק" (שעדיין שודרה במקביל בערוץ הראשון עד 1994).
לאחר מספר שנים בהן נעדרה התוכנית, בשנת 1999, חתם גינת על חוזה עם רשות השידור על חידוש התוכנית, אך החוזה בוטל.
לאחר שנפתרה הבעיה המשפטית בנושא שימוש בשם התוכנית "כלבוטק", החלה משודרת בזכיינית "רשת" בערוץ 2, שם שודרה בשנים 2000 עד 2012. בינואר 2013 עזב מגיש כלבוטק רפי גינת את ערוץ 2 בטונים צורמים, והתמנה למנכ"ל ערוץ 10 המתחרה.
בעקבות כך עברה כלבוטק לשידור בערוץ 10 בחודש אפריל באותה שנה.
שנה לאחר מכן, ביולי 2014, פוטר רפי גינת מתפקידו כמנכ"ל הערוץ, ותוכניתו קוצצה משיקולים תקציביים.
ביוני 2024 פורסם כי כלבוטק צפויה לחזור בספיישל בהגשת רפי גינת בקשת 12 בהפקת קסטינה.
התוכנית הראשונה בערוץ קשת 12 שודרה ב-29 באוגוסט 2024, עשור לאחר עונתה האחרונה של התוכנית.
אופייה הצרכני של "כלבוטק" הלך והצטמצם עם השנים, והתוכנית שאליה הצטרף עם המעבר לשידור בערוץ 2 העורך גולן יוכפז, החלה עוסקת בעיקר בתחקירים עיתונאיים שבמרכזם עבירות פליליות, רשלנות פושעת, התנכלות ונוכלות הנחשפות בפני הצופה באמצעות המצלמה הנסתרת.
בין השנים 1999–2008 חשפה התוכנית שורה של פרשיות שעוררו הד ציבורי רחב, ובעטיין נפתחו חקירות משטרתיות, הוגשו כתבי אישום, ועבריינים נשלחו לכלא.
בעקבות תחקירי "כלבוטק" אף הוגשו הצעות חוק לא מעטות ואף אושרו חוקים שהתבססו על ממצאי תחקיר התוכנית.
שערורייה אחרת קשורה בתוכנית עצמה וברפי גינת.
בשנת 1999 הייתה אמורה התוכנית לשוב לשידור בערוץ הראשון לראשונה מזה מספר שנים, אולם טכנאי הערוץ סירבו לשדר את התוכנית עקב מחלוקת עם גינת.
הוא נפגע מהיחס אליו, ובינואר 2000 עבר לשדר את כלבוטק בערוץ 2. הקדימון אשר ליווה את השידורים בערוץ 2 כלל את המשפט המפורסם "ושמישהו ינסה לעצור אותי".
אופייה המיוחד של התוכנית יצר מטבע לשון אשר רווחה בשנות ה-90: "אותך לכלבוטק", במשמעות: איום על מישהו להעביר עליו מידע לתוכנית.
מנגד, מצאו עצמם אזרחים וגופים שונים כמי שנפגעו מהתוכנית ומפיקיה, ופנו להליכים משפטיים בעילה של הוצאת לשון הרע, עם זה עורכיה של "כלבוטק" מדגישים שוב ושוב כי מעולם לא הפסידו בתביעת דיבה שהוגשה נגדם, וכי מעולם בית משפט לא מנע באמצעות צו איסור פרסום שידורה של תוכנית.
כמה מן הדיונים בבית המשפט העליון אודות חופש השידור של התוכנית הפכו לפס"דים מנחים באשר לאיזון שבין חופש העיתונות וחופש הציבור לדעת לבין החשש לפגיעה בשמו הטוב של אדם.
בשנותיה האחרונות הקפידה התוכנית לעקוב אחרי ההשלכות של תחקיריה, מתוך כוונה להדגיש בפני נשואי התחקיר והרשויות כי אין די רק בשידור המידע, אלא יש צורך בתיקון מלא של העוולות.
החל משנת 2005 שודרה במשך כמה שנים בתוכנית פינת "מעקב" שבה דיווח גולן יוכפז, על ההתפתחויות בעקבות השידור.
בדצמבר 2012 שודרה בתוכנית כתבת תחקיר ראשונה מסוגה בישראל על ההתעללות בבעלי חיים בתעשיית הבשר, שהתבססה על צילומי סתר שצילמו תחקירני עמותת אנימלס.
הכתבה חשפה התעללות קשה ושיטתית בעגלים ובטלאים בידי עובדי משחטת "אדום אדום" של תנובה.
בעקבות התחקיר הורשעו ב-2018 בעבירות של התעללות בבעלי-חיים מנהל קו השחיטה במקום וממלא מקומו.
ב-2020 נגזר עליהם עונש מאסר שיבוצע בעבודות שירות ותשלום קנס ופיצויים לטובת עמותת אנימלס.
תחקיר נוסף על התעללות בבעלי חיים בתעשיית הבשר, שהתבסס גם הוא על צילומים של תחקירני עמותת אנימלס, שודר ב-2013. בתחקיר נחשפה התעללות בתרנגולים ובתרנגולי הודו במשחטה בשלומי, שהייתה בבעלות זוגלובק.
התחקיר חשף בין השאר שימוש במכונה שמשליכה את העופות מגובה רב מהכלובים אל מסילת השחיטה, באופן שגרם לפציעות ולעיתים אף למוות.
אחד מעובדי המשחטה צולם כשהוא מושך בכוח תרנגול, באופן שהביא לתלישת ראשו שנתקע במכונה.
עובדים תועדו גם בועטים בבעלי החיים ומשליכים אותם באוויר למרחק.
בעקבות התחקיר הושבתה זמנית פעילות המשחטה על ידי משרד החקלאות והחברה הודיעה על הפסקת השימוש במכונה שנחשפה בתחקיר.
לפי כתבה ב-TheMarker, נרשמות ברשתות שיווק שונות ירידות של 20-5% במכירות החברה.
חקירה פלילית נפתחה נגד עובדים במשחטה אך הסתיימה ללא הגשת כתבי אישום.
כמעט מראשית דרכה, עוררה כלבוטק מחלוקת על הדרך בה היא פעלה, ובעיקר על הדרך בה היא הוגשה על ידי רפי גינת.
בדרך כלל התוכנית התקבלה בהערכה, וקיבלה אחוזי צפייה גבוהים באופן עקבי לאורך השנים, והייתה בין התוכניות הנצפות בישראל.
העובדה שרבים מהתחקירים הובילו לתיקוני עוולות, לחקירות משטרה ולכליאת עבריינים - תרמה לאמינותה, ולמחשבה כי התוכנית שימשה מעין שוטר צרכני במקום בו לא יכולים לפעול גופי אכיפה אחרים.
יחד עם זאת קיימת ביקורת בעיקר על הדרך בה עובדות שונות מוצגות באופן הנראה כמציצנות וחדירה מוגזמת לפרטיות.
כמו למשל, במקרה בו נשלחה תחקירנית לקבל טיפול מידיו של מטפל אשר נחשף כמבצע בה מעשים מגונים.
ביקורת אחרת מתייחסת לעובדה שמסקנות התחקירים שטחיות ונמהרות מידי, ולא תמיד ניתנת זכות תגובה הולמת למי שהואשם על ידי המנחה בגרימת עוול.
בעקבות הסרט שיטת השקשוקה בו נטען כי גינת ניסה למנוע חשיפת קשרי הון ושלטון הנוגעת לידידיו משפחת עופר, נשמעת הטענה כי גינת מגונן על שחיתויות של בעלי הון, עיתונאים ופוליטיקאים בכירים אליהם הוא מקורב.
ב-24 באפריל 2013 שודר הפרק הראשון של כלבוטק בערוץ 10. הפרק הראשון זכה לרייטינג ממוצע של 23.7%.
לאחר עליית התוכנית המירוץ למיליון בערוץ 2 כלבוטק ירדה מרף ה-10% רייטינג, ובשל כך ערוץ 10 הודיע ב-29 במאי 2013 שכלבוטק תעבור להיות משודרת ביום חמישי.
בשנת 2014 הודיע הערוץ כי התוכנית תרד לפני סיום העונה משיקולים תקציביים.
כלב רועים מרכז אסיאתי, המכונה גם כלב רועים אסיאתי, הוא כלב רועים המשמש לשמירה על עדרים בעיקר מפני חיות טורפות כגון זאבים ודובים.
מכאן נובע שמו בשפות רבות (וולקודב ברוסית - "מוחץ זאבים", מרגקי בטורקמנית - "מרסק זאבים").
בישראל לא התבסס הגזע ויש לו מגדלים אחדים.
מקורו של כלב הרועים האסייתי הוא בארצות מרכז אסיה: טורקמניסטן, אוזבקיסטן, קזחסטן, קירגיזסטן, טג'יקיסטן, רוסיה ואיראן.
הגזע הוא גזע עתיק שעבר ברירה טבעית קשה במדבריות והרי מרכז אסיה.
קיימות עדויות לקיומו של הגזע מזה 4000 שנה.
אריסטו תיאר את הגזעים "המזרחיים" ככאלה שנולדו מהכלאה של כלבים עם טיגריסים.
כלבו שוקן הייתה רשת חנויות כלבו שהקים והפעיל שלמה זלמן שוקן בגרמניה טרם עליית הנאצים לשלטון.
ב-1901 הרחיב שוקן את "בית-מסחר האחים אורי" (Warenhaus Ury Gebrüder) בלייפציג, שהייתה שייכת למשפחה שאחיו שמעון התחתן בה, בכך שפתח חנות נוספת בצוויקאו.
שוקן ובניו" והתרחב כך שב-1930 כבר היו 20 סניפים והרשת הייתה רשת החנויות הרביעית בגודלה בגרמניה.
אחרי מות אחיו ב-1929 היה שלמה זלמן שוקן הבעלים היחיד של הרשת.
החנויות המפורסמות ביותר של הרשת היו אלו שנבנו בנירנברג (1925–1926), שטוטגרט (1926–1928) וקמניץ (1927–1930), כולן עבודות של האדריכל היהודי אריך מנדלסון.
כל השלוש הן אבני-דרך בתולדות האדריכלות המודרנית.
לאחר עליית הנאצים לשלטון אולץ שוקן למכור את הרשת במחיר זעום לחברת "מֶרְקוּר" (Merkur) במסגרת האריזציה של בתי העסק הגרמנים.
אחרי המלחמה הוחזר לשוקן חלקו ברשת (51%) והוא מכר אותו לחברת מרקור, שעברה גלגולים שונים וכיום היא חלק מרשת בתי הכלבו קאופהוף.
החנות המפורסמת ביותר הייתה בשטוטגרט.
היא נבנתה מבטון ולבנים והייתה דוגמה טובה לשילובה של אדריכלות מודרנית בהקשר עירוני.
שם היא עמדה מול מגדל העיתון "טאגבלאט", גם הוא מבנה בסגנון הבינלאומי, כך שנוצר שם מתחם מרשים של אדריכלות מודרנית (בקרבת מקום עומד גם בית הולדתו של הפילוסוף הגל).
במלחמה כמעט ולא ניזוק המבנה, אבל ב־1960 החליטה עיריית שטוטגרט להרוס אותו על אף מחאות ברחבי העולם, וכיום עומד במקומו סניף "קאופהוף".
החנות בקמניץ עומדת עדיין על תילה.
ב-2014 הוקם במבנה מוזיאון המציג תערוכות מההיסטוריה הגרמנית ותערוכה קבועה על חייו ופועלו של שוקן.
כלב קטן היא קבוצת כוכבים קטנה באזור קו המשווה השמימי, אחת מ-88 קבוצות הכוכבים המודרניות, והיא נכללה ב-48 קבוצות הכוכבים שהגדיר תלמי.
הקבוצה מייצגת את הכלב הקטן מבין שני הכלבים של אוריון.
פרוקיון (α בכלב קטן) הוא הכוכב השמיני בבהירותו ואחד הקרובים ביותר למערכת השמש.
זהו כוכב לבן - צהבהב במרחק של כ-11.5 שנות אור ועם בהירות נראית מדרגה 0.4. למעשה זהו כוכב זוגי, אך בן הזוג הוא ננס לבן עם בהירות מדרגה 10.5 כך שניתן להבחין בו רק באמצעות טלסקופים גדולים.
מקור השם פרוקיון הוא מיוונית - "לפני הכלב" שכן הכוכב זורח מעט לפני סיריוס - כוכב הכלב ומבשר את בואו.
גומייסה (β בכלב קטן) הוא כוכב כחול במרחק של כ-170 שנות אור ועם בהירות מדרגה 2.9. בהירות הכוכב משתנה מעט באופן בלתי סדיר.
הקבוצה מזוהה עם הכלב הקטן מבין שני הכלבים של אוריון, אך בימי יוון העתיקה הקבוצה זוהתה דווקא עם שועל ולאוריון היה אז כלב אחד בלבד.
כלב עבודה ושירות הוא כלב המשמש כחיית עבודה, ולא רק כחיית מחמד.
המונח "כלבי עבודה ושירות" משמש בשלושה מובנים עיקריים:
כלבים המבצעים מטלות מוגדרות המסייעות לבני אדם בעבודתם, יהא גזעם אשר יהא.
כך, למשל, כלבי מרעה, המסייעים לאיסוף ולהולכת עדרי צאן ובקר.
כלבים המשתייכים לגזעים מוגדרים, אשר מטופחים בזכות תכונותיו הייחודיות של הגזע, אשר מאפשרות לו לבצע מטלות עבודה שונות (לא כולל כלבי תצוגה).
כך, למשל, הגזע בורדר קולי ניחן באינסטינקט רעייה חזק.
גזעי כלבים בעלי מטרה ייעודית מסוימת, אשר יעודם המקורי היה ביצוע מטלות עבודה בשירות האדם, אולם אינם משמשים יותר למטלות אלה.
כלבי שירות וסיוע: משמשים בעלי נכויות שונות בביצוע פעולות יומיומיות.
דוגמאות: כלבים שייעודם הוא סיוע לאנשים בעלי מוגבלות בניידות, כלבי נחייה לעיוורים, כלבי שמיעה לעזרת הסובלים מלקות שמיעה.
כלבי טיפול: כלבים אלה תורמים לבריאותם הנפשית של המטופלים.
כמו כן, משמשים לטיפול באנשים המוגבלים בניידות, או שאינם חופשיים להתהלך בציבור, דוגמת קשישים המרותקים לכיסאות גלגלים, או למיטתם.
כלבי תרפיה וכלבים המסייעים באבחנה רפואית.
נמצאים בעיקר בשירות גופים ביטחוניים, דוגמת צבא ומשטרה.
כלבי חילוץ והצלה: כלבים המאומנים למשיית טובעים במים, להוצאת לכודים מבניינים הרוסים ולאיתור אותות חיים לאחר אסונות, דוגמת התמוטטות מבנה, סיוע בחילוץ לכודים בתנאי שטח קשים, דוגמת יערות עבותים.
כלבים אלה משמשים הן למציאת אנשים חיים והן למציאת גוויות.
כלבים Mercy dog פעלו בצבאות שונות במהלך הלחימה.
כלבי גישוש : כלבים היכולים לסייע במעקב אחר עקבות אדם (מבוקש או חטוף), בניסיון לאתרו.
כלבים לגילוי סמים, חומרי נפץ ואמצעי לחימה (אמל"חים).
כלבי מזחלות וכלבים אשר מושכים עגלות משא: נמצאים בשימוש בעיקר באזור סקנדינביה.
כלבי הגנה וכלבי תקיפה, עבור יחידות צבא ומשטרה.
אמנויות הבמה: כלבים המבצעים פעלולים בקרקס או בקולנוע; כלבים המשמשים כלי בידורי בקרבות כלבים.
כלב תקיפה הוא כלב אשר מאומן או משמש לתקיפה של מטרה בין אם בפקודה או על ידי מראה.
כלבי תקיפה משמשים הן בקרבות כלבים והן בתפקידים משטרתיים או צבאיים.
אימון כלבי תקיפה, היא וריאציה של אילוף כלבים רק שבמקום לשים דגש על פורצים, הכלב מאולף לרדוף, לתפוס, לאחוז, לפצוע, ואף להרוג מטרה עוינת.
כלבי תקיפה מאולפים לפרש מצב, ולפעול בהתאם.
בהכשרה פורמלית הכלבים נחשפים לירי אקדח, תנועת מכוניות, וגם הסחות דעת אחרות וזאת כדי להגדיל את האפקטיביות וזמן התגובה שלהם.
מחקר אמריקאי משנת 1975 מראה כי לפחות 10% מכלבים אשר ביצעו נשיכות קיבלו אימוני תקיפה בשלב כלשהו.
כלבים המשמשים בקרבות בדרך כלל מקבלים אימוני הכשרת קרב כדי לעשותם אכזריים יותר, ולשפר את יכולת הלחימה שלהם.
כלבים אלו, בדרך כלל מאומנים באמצעות פתיונות חיים כגון ארנבים, חתולים, וכלבים קטנים יותר.
בדרך כלל משתמשים בכלבים מגזע מעורב עם כלבי תקיפה כמו פיטבול.
קבוצות צבאיות שונות אימצו את השימוש בכלבי תקיפה, בעיקר לשימושי שמירה.
כלבים אלו אומנו להגן ולשמור על עמדה, ולתקוף כל פולש אפשרי.
ישנם דיווחים אשר מראים על שימוש בכלבי תקיפה בעינויים פסיכולוגיים אשר מופעלים כנגד שבויי מלחמה.
כמעט בכל משטרה וביחידות רבות ללוחמה בטרור עושים שימוש בכלבי תקיפה במעצרים והכנעת מטרות.
הכלבים מאומנים לזהות מצבים בהם אזרחים נתונים בסכנה ולהגיב בהתאם.
כלבי משטרה מאומנים לאחוז במטרות יותר מאשר לפצוע אותם.
הרב כָּלֵב קְרֶלִין (בכתיב יידי: קרעלין; ברוסית: Калев Крелин) הוא הרב הראשי של ליטא.
נולד במוסקבה ולמד בישיבות ברוסיה ובישראל, לאחר נישואיו למד בכולל הר"ן בירושלים.
הוא כיהן במשרות תורניות ורבניות באירופה ובארצות הברית: כר"מ בישיבה בקופנהגן שבדנמרק וכרב הקהילה היהודית בהיידלברג, גרמניה.
בארצות הברית כיהן כרב בבית כנסת של רשת "יאנג ישראל" וכר"מ בישיבת "סיני".
בראשית העשור השני של המאה ה-21 התמנה לכהן כרב בקהילה היהודית בריגה, לטביה.
במקביל הוא מכהן כנציג מערכת הכשרות של ועידת רבני אירופה למדינות הבלטיות.
בינואר 2016 נבחר לכהן על ידי הקהילה כרבה הראשי של יהדות ליטא, במקביל להמשך תפקידו כרבה של ריגה.
כלב דוב או אמפיקיוניים (שם מדעי: Amphicyonidae) היא משפחה נכחדת של טורפים מתת-סדרת דמויי כלב.
כלבי הדוב נמצאו ברחבי אפריקה, אסיה ואירופה ובתקופת המיוקן חצו את מצר ברינג לעבר אמריקה הצפונית.
חיות אלה דמו מעט לכלבים אך לא היו קשורים אליהם מאוד.
הם היו קרובים בעיקר למשפחה הנכחדת המיקיוניים ושתי המשפחות היוו שלב ביניים בין דובים לכלביים.
הם נחשבים גם לקרובים רחוקים של פנדה זנובה.
הם היו בעלי מידות מגוונות, מ-5 ק"ג ל-600 ק"ג לזכר בוגר.